কলকাতায় বায়ুসেনার অনুষ্ঠানে নজর কাড়ল ঘোড়দৌড়

ওয়েব ডেস্ক: ঘোড়দৌড় একসময় কলকাতায় পরিচিত দৃশ্য ছিল। রেসের ময়দান থেকে একাধিক জায়গায় এই ঘটনা দেখতে ভিড় জমত। ভারতীয় বায়ুসেনার (Indian Air Force) অনুষ্ঠানে মন জিতে নিল সেই ঘোড়দৌড়। দ্য ইন্ডিয়ান এয়ার ফোর্স কাপ এবং ইস্টার্ন এয়ার কমান্ড কাপ ঘোড়দৌড় অনুষ্ঠিত হল ঐতিহ্যবাহী রয়্যাল ক্যালকাটা টার্ফ ক্লাবে।  ভারতীয় সেনা, নৌ বাহিনী ও উপকূল বাহিনীর সিনিয়র অফিসাররা ওই অনুষ্ঠানে হাজির ছিলেন।  ১৯৯৬ সাল থেকে ভারতীয় বায়ুসেনা এবং আরসিটিসি যৌথ উদ্যোগে এই বাৎসরিক অনুষ্ঠান শুরু করে। বৃহস্পতিবার ওই অনুষ্ঠানে মুখ্য অতিথি ছিলেন এয়ার চিফ মার্শাল অমরপ্রীত সিং (Amarpreet Singh)। ইন্ডিয়ান এয়ার ফোর্স কাপের বিজয়ীর হাতে তিনি ওই পুরস্কার তুলে দেন।

অন্যদিকে এয়ার মার্শাল সুরাট সিং ইস্টার্ন এয়ার কমান্ড কাপের বিজয়ীর হাতে পুরস্কার তুলে দেন। ভারতীয় বায়ুসেনার বিশেষ ব্যান্ড ওই অনুষ্ঠানে অংশগ্রহণ করে।  ১৮৪৭ সালে প্রতিষ্ঠিত হয় রয়েল ক্যালকাটা টার্ফ ক্লাব। তারপর থেকে ঘোরদৌড়ের ক্ষেত্রে এই ঐতিহ্যবাহী ক্লাব গোটা দেশের মধ্যে অন্যতম। ভারতীয় বায়ু সেনার অবদানকে স্মরণীয় করতে প্রতিবছর ঘোড়দৌড় প্রতিযোগিতার আয়োজন করা হয়। দেশের বায়ু সেনার সঙ্গে সাধারণ মানুষের সম্পর্ক রক্ষায় এই ধরনের প্রতিযোগিতা কার্যকরী বলে মনে করা হয়।

আরও পড়ুন: ফের ব্যাহত মেট্রো পরিষেবা

দেখুন অন্য খবর: