অপারেশন সিঁদুরের ব্যোমিকা আকাশ ছোঁবে, স্কুলেই লিখেছিলেন শিক্ষিকা

ওয়েবডেস্ক: ‘আকাশ ছোঁয়ার জন্য তুমি জন্মেছ’। স্কুল ছাড়ার সময় মেধাবী ছাত্রীটির খাতায় লিখে দিয়েছিলেন হিন্দির শিক্ষিকা। ওই শিক্ষিকা নীলম ওয়াসন ভাবতে পারেননি তা বাস্তবে ফলে যাবে। দিল্লিতে সেন্ট অ্যান্থনি সিনিয়র সেকেন্ডারি স্কুলের স্টাফ রুমের বাইরে সবার সঙ্গে অটোগ্রাফের উঁচিয়ে দাঁড়িয়েছিল ছাত্রীটি। ওই শিক্ষিকা তাঁকে বড় হতে দেখেছেন। এই সপ্তাহে টিভির পরদায় বায়ু সেনার উইং কমান্ডার ব্যোমিকা সিংকে (Vyomika Singh) সারা বিশ্ব দেখেছেন। কর্নেল সোফিয়া কুরেশির পাশাপাশি যিনি ভারতের অপারেশ সিঁদুর অভিযানের বর্ণনা দিয়েছেন সবার কাছে।

১৯৯৮ সালে সেন্ট অ্যান্থনি শিক্ষা প্রতিষ্ঠান থেকে বেরনোর পর দিল্লির ইঞ্জিনিয়ারিং কলেজ থেকে এনভায়রনমেন্টাল ইঞ্জিনিয়ারিং নিয়ে পঠন পাঠন করেন। তাঁর ইংরেজির শিক্ষিকা জ্যোতি বিস্তের কথায়, ব্যোমিকা ইংরেজি ও হিন্দি উভয় বিষয়েই সমান দক্ষ ছিল। তিনি খুব বুদ্ধিমতী ও সবার সঙ্গে সহজে মিশতে পারত। স্কুলে শুধু লেখাপড়ায় নয়, বাস্কেট বল ভালো খেলত। এক শিক্ষিকার কথায়, আমরা সম্প্রতি স্কুলের রি ইউনিয়নে মিলিত হয়েছিলাম। এখনও সেরকমই রয়েছে। আমরা এই সপ্তাহে যখন তাঁকে টিভিতে দেখেছিলাম, তাকে খুব শক্তিশালী দেখলাম। দেশের জন্য কাজ করছে। ডিবেটে অংশগ্রহণ করত। হিন্দিতেও ডিবেটে অংশ নিত। আরেক শিক্ষিকা মঞ্জু সাহনীর কথায়, আমাদের ব্যোমিকা এখন স্কুলের গর্ব। শিশুদের মধ্যে মূল্যবোধের সঞ্চার করা আমাদের দরকার। যেটা ব্যোমিকার মধ্যে ছোট থেকেই দেখা যেত। ব্যোমিকা সিংয়ের শৈশবের বন্ধু শালিনী রমন পারাক্কাট জানিয়েছেন, ব্যোম কথার অর্থ বাতাস। একদিন তিনি পাইলট হবেন বা এরোনটিক্যাল ইঞ্জিনিয়ার হবেন ভেবেই রেখেছিলেন।

আরও পড়ুন: যুদ্ধ বিরতি নিয়ে মার্কিন দাবির ব্যাখ্যা চায় কংগ্রেস, কী হতে চলেছে?

দেখুন অন্য খবর: